cyanic-selkie/wikianc huggingface dataset:
Մարիոն Բարտոլի
2009 թվական. Ավստրալիայի բաց առաջնության քառորդ եզրափակիչ
Նույն համարի տակ է դասակարգվում Բարտոլին նաև Պեկինի մրցաշարում։ Այստեղ նա հաղթանակներ է տանում Մագդալենա Ռիբարիկովայի, Ալիսա Կլայբանովայի, Չժան Շուայի և Վերա Զվոնարյովայի նկատմամբ։ Կիսաեզրափակիչում նա պարտվում է 12-րդ համար հանդիսացող Ագնեշկա Ռադվասկաին։ 2009 թվականի Բալիի մրցաշարում նա հասնում է մինչև եզրափակիչ, կիսաեզրափակչում առավելության հասնելով Կիմիկո Դատեի նկատմամբ։ Արավան Ռեզաի հետ եզրափակիչ հանդիպումից Բարտոլին հրաժարվում է վնասվածքի պատճառով։
2010 թվական. Առանց եզրափակիչների
2010 թվականի Ֆրանսիայի բաց առաջնությունում Բարտոլին դասակարգվում է 12-րդ համարի տակ և 1-ին համարի տակ ֆրանսուհիների շրջանում։ Առաջին շրջանում նա հաղթում է Մարիա Ելենա Կամերինին, երկրորդում՝ հայրենակցուհի Օլիվիա Սանչեսին, սակայն երրորդ շրջանում պարտվում է Շահար Պիրին։ Բարտոլին 8-րդ համարի տակ է դասակարգվում Իսթբորնի մրցաշարում։ Վերա Դուշևինային, Ագնեշ Սավային և Մարիա Խոսե Մարտինես Սանչեսին հաղթելուց հետո նա չորրորդ անգամ անընդմեջ դուրս է գալիս կիսաեզրափակիչ։ Կիսաեզրափակչում նա պարտություն է կրում Վիկտորիա Ազարենկայից։ Բարտոլին 11-րդ համարի տակ է դասակարգվում Ուիմբլդոնի մրցաշարում։ Առաջին շրջանում նա հաղթում է Յուլիա Գյորգեսին, իսկ այնուհետև միանգամից դուրս է գալիս երրորդ շրջան, քանի որ նրա մրցակցուհի Պետրա Մարտիչը հրաժարվում է վնասվածքի պատճառով։ Երրորդ շրջանում նրա զոհն է դառնում Գրետա Առնը, սակայն չորրորդ շրջանում նա զիջում է կիսաեզրափակչի ապագա մասնակից Ցվետանա Պիրոնկովային։
2010 թվականի Սթենֆորդի մրցաշարում, որտեղ նա պաշտպանում էր իր տիտղոսը, նա հաղթանակներ է տանում Էշլի Հարկլրոուդի և Անա Իվանովիչի նկատմամբ և դուրս գալիս քառորդ եզրափակիչ, որտեղ նա զիջում է Վիկտորիա Ազարենկաին։ Բարտոլին քառորդ եզրափակիչ է հասնում նաև Ցինցինատիի մրցաշարում՝ Անաբել Մեդինա Գարիգեսի, Ալյոնա Բոնդարենկոյի և աշխարհի 3-րդ ռակետ Կարոլին Վոզնյացկիի նկատմամբ հաղթանակներից հետո։ Քառորդ եզրափակչում նա պարտություն է կրում 10-րդ համար Մարիա Շարապովայից։ Բարտոլիին ևս մեկ քառորդ եզրափակիչ է հաջողվում Մոնրեալի Rogers Cup մրցաշարում, որտեղ նա 17-րդ համարն էր։ Քառորդ եզրափակչում նրան տարվա ընթացքում երրորդ անգամ պարտության է մատնում 10-րդ համար Վիկտորիա Ազարենկան։ ԱՄՆ բաց առաջնությունից առաջ վերջին մրցաշարում՝ Նյու Հեյվենում, Բարտոլին 6-րդն էր և մինչ քառորդ եզրափակիչ հաղթում է Ալյոնա Բոնդարենկոյին և Անաստասիա Ռադիոնավային, իսկ քառորդ եզրափակչում պարտվում է 4-րդ համար Ելենա Դեմենտևային։
2010 թվականի ԱՄՆ բաց առաջնությունում Բարտոլին «դասակարգվում է» 13-րդ համարի տակ և առաջին շրջանում առավելության է հասնում Էդինա Գալովիցի նկատմամբ։ Երկրորդ շրջանում նա պարտվում է հայրենակցուհի և աշխարհի 157-րդ ռակետ Վիրխինիա Ռազանոյին։ Ճապոնիայի Օսակայի մրցաշարում նա 2-րդ համարն էր Սամանտա Ստոսուրից հետո։ Նա հասնում է մինչև կիսաեզրափակիչ, որտեղ պարտություն է կրում Տամարին Տանասուգարնից։ Բարտոլին տարին ավարտում է վարկանիշային աղյուսակի 16-րդ հորիզոնականում, հաղթանակների և պարտությունների 34-21 հարաբերակցությամբ և 2-4 հարաբերակցությամբ Թոփ-10-յակի թենիսիստուհիների նկատմամբ։
2011 թվական. Ֆրանսիայի բաց առաջնության կիսաեզրափակիչ և 5-րդ փուլի մրցաշարի եզրափակիչ
2011 թվականի մրցաշրջանը Բարտոլին սկսում է Բրիսբենի մրցաշարում, որտեղ նա դասակարգված էր 4-րդ համարի տակ և հասնում է մինչև կիսաեզրափակիչ, որտեղ նրան պարտության է մատնում Անդրեա Պետկովիչը։ Բարտոլին 1-ին համարի տակ է հանդես գալիս Հոբարթի մրցաշարում և քառորդ եզրափակչում պարտվում է 5-րդ դասակարգված Կլարա Զակոպալովային։
Բարտոլին 15-րդ համարն էր 2011 թվականի Ավստրալիայի բաց առաջնությունում, որտեղ նա առաջին շրջանում հաղթում է Տատյանա Գարբինին՝ նրան չզիջելով ոչ մի գեյմ։ Երկրորդ շրջանում նա վնասվածք է ստանում առաջին սեթում և պարտվում Վեսնա Դոլանցին։ Կատարի մրցաշարում նա հասնում է մինչև կիսաեզրափակիչ, որտեղ պարտվում է աշխարհի առաջին ռակետ և 1-ին դասակարգված Կարոլին Վոզնյացկիին։ Բարտոլին 2-րդ համարի տակ է հանդես գալիս Կուալա Լումպուրի մրցաշարում, որտեղ հասնում է քառորդ եզրափակիչ և զիջում Լյուսիա Շաֆարժովային։ Ինդիան Ուելսի մրցաշարում նա հերթականությամբ հաղթանակներ է տանում Մոնիկա Նիկուլեսկուի, Անդրեա Պետկովիչի, Կիմ Կլեյստերսի (ով պայքարից հրաժարվում է վնասվածքի պատճառով), Անա Իվանովիչի և Յանինա Վիկմայերի նկատմամբ և դուրս է գալիս եզրափակիչ, որտեղ զիջում է աշխարհի առաջին ռակետ Կարոլին Վոզնյացկիին։ Դա Բարտոլիի առաջին և միակ եզրափակիչն էր V փուլի մրցաշարերում։ Այդ արդյունքի շնորհիվ Բարտոլին վերադառնում է Թոփ-10-յակ։
Բարտոլին 1-ին համարի տակ է հանդես գալիս Ստրասբուրգի մրցաշարում և հասնում է եզրափակիչ. որտեղ հանդիպում է 2-րդ համարի տակ դասակարգված Անդրեա Պետկովիչի հետ։ Սակայն Բարտոլին դադարեցնում է պայքարը երկրորդ սեթի սկզբում։ 2011 թվականի Ֆրանսիայի բաց առաջնությունում (11-րդ դասակարգված) նա առաջին շրջանում հաղթում է Աննա Թաթիշվիլիին։ Երկրորդ շրջանում նա հաղթում է Օլգա Գովորցովային. իսկ այնուհետև՝ 17-րդ դասակարգված Յուլիա Գյորգեսին։ Քառորդ եզրափակիչ նա դուրս է գալիս Գիսելա Դուլկոյի նկատմամբ հաղթանակից հետո և փուլում առավելության է հասնում 13-րդ դասակարգված Սվետլանա Կուզնեցովայի նկատմամբ։ Կիսաեզրափակչում նա զիջում է մրցաշարի փոխ-չեմպիոն Ֆրանչեկա Սկիավոնեին՝ 3-6, 3-6։
Սթենֆորդում, որտեղ Բարտոլին «դասակարգված էր» 3-րդ համարի տակ, հասնում է եզրափակիչ։ Քառորդ եզրափակիչում Այումի Մորիտան հրաժարվում է պայքարից, իսկ կիսաեզրափակիչում նույն բախտին է արժանանում Դոմինիկա Ցիբուլկովան ։ Եզրափակիչում Բարտոլին պարտություն է կրում Սերենա Ուիլյամսից։ ԱՄՆ բաց առաջնությունից առաջ նա մասնակցություն է ունենում Նյու Հեյվենի մրցաշարում, որտեղ քառորդ եզրաբակչում պարտվում է Պետրա Ցետկովսկայային։ 2011 թվականի ԱՄՆ բաց առաջնությունում Բարտոլին պայքարից դուրս է մնում երկրորդ շրջանում՝ պարտություն կրելով ամերիկուհի Կրիստինա Մակհեյլից։ Բարտոլիի վարկանիշը անկում է ապրում, իջնելով մինչև 10-րդ հորիզոնական։
2012 թվական. ԱՄՆ բաց առաջնության քառորդ եզրափակիչ
Բարտոլին Ֆրանսիայի հավաքականի կազմում Ռիչարդ Գասկեի հետ միասին հանդես է գալիս Հոպմանի գավաթում։ Նրանք հաղթանակներ են տանում Չինաստանի, Ավստրալիայի և Իսպանիայի հավաքականների նկատմամբ և ապահովում իրենց մասնակցությունը Չեխիայի դեմ եզրափակիչ խաղում, որտեղ նրանք պարտություն են կրում։ Բարտոլին հասնում է մինչև քառորդ եզրափակիչ մրցաշրջանի առաջին WTA մրցաշարում՝ Սիդնեյում։ Դասակարգված լինելով 8-րդ համարի տակ, նա պարտություն է կրում 3-րդ համար Վիկտորիա Ազարենկայից։ 2012 թվականի Ավստրալիայի բաց առաջնությունում Բարտոլին առաջին շրջանում հաղթում է հայրենակցուհի Վիրխինիա Ռազանոյին. իսկ երկրորդ շրջանում՝ Ելենա Դոկիչին։ Երրորդ շրջանում նա պարտվում է Չժեն Ցզուին։ Մրցաշարից հետո Բարտոլին առաջին անգամ տեղ է գրավում լավագույն թենիսիստուհիների ութնյակում։ 7-րդ հորիզոնականը նա զբաղեցնում է 2-րդը դասակարգված Փարիզի մրցաշարից հետո։ Մրցաշարում Պետրա Մարտիչի, Ռոբերտա Վինչիի և Կլարա Զակոպալովայի նկատմամբ հաղթանակներից հետո նա դուրս է գալիս եզրափակիչ, որտեղ նա պարտություն է կրում Անժելիկա Քերբերից։
Դոհայում Բարտոլին դասակարգվում է 5-րդ համարի տակ և հասնում է կիսաեզրափակիչ, ճանապարհին հաղթանակ տանելով նաև Լյուսիա Շաֆարժովայի հանդեպ։ Կիսաեզրափակչում նա վնասվածքի պատճառով ընդհատում է 3-րդ համար Սամանտա Ստոսուրի հետ հանդիպումը։ Ինդիան Ուելսում Բարտոլին հասնում է քառորդ եզրափակիչ, կրկին հաղթանակ տանելով Լյուսիա Շաֆարժովայի նկատմամբ։ Այստեղ նրա հաղթարշավը ընդհատում է Անա Իվանովիչը։ 7-րդ համարի տակ հանդես գալով Մայամիի մրցաշարում, նա հաղթում է Պոլոնա Հերցոգին, Սիմոնա Հալեպին, Մարիա Կիրիլենկոյին և աշխարհի № 1 ռակետ Վիկտորիա Ազարենկաին։ Կիսաեզրափակչում նա պարտություն է կրում 5-րդ համար Ագնեշկա Ռադվանսկայից։
Բարտոլին 8-րդ համարի տակ է «դասակարգվում» Ֆրանսիայի բաց առաջնությունում, սակայն պարտություն է կրում երկրորդ շրջանում։ Իսթբորնում նա հասնում է կիսաեզրափակիչ, որտեղ պարտվում է Տամիրա Պաշեկին։ Ուիմբլդոնի մրցաշարում նա սայթաքում է երկրորդ շրջանում, պարտություն կրելով Միրյանա Լուչիչից։
2-րդ համարի տակ «դասակարգվելով» Սթենֆորդի մրցաշարում, Բարտոլին հասնում է քառորդ եզրափակիչ, որտեղ պարտվում է Յանինա Վիկմայերին ։ 2012 թվականի Կարլսբադի մրցաշարում նա «դասակարգվում է» 1-ին համարի տակ և հասնում է մինչև եզրափակիչ. որտեղ նա պարտվում է 2-րդ համար Դոմինիկա Ցիբուլկովային ։
2013 թվականից-այժմ. Ուիմբլդոնի տիտղոս և պրոֆեսիոնալ կարիերայի ավարտ, կյանքը թենիսից հետո
Բարտոլին 11-րդ համարն է «դասակարգվում» 2013 թվականի Մելբուրնի Ավստրալիայի բաց առաջնությունում։ Նա հասնում է երրորդ շրջան, որտեղ պարտություն է կրում 19-րդ համար Եկատերինա Մակարովայից։ Փարիզի մրցաշարում նա հասնում է քառորդ եզրափակիչ, որտեղ պարտություն է կրում մրցաշարի ապագա հաղթող, գերմանուհի Մոնա Բարտելից։ Բարտոլին, նոր մարզիչի հետ, մասնակցում է Կատարի մրցաշարում, որտեղ նա դասակարգված էր 9-րդ համարի տակ և երկրորդ շրջանում պարտվում է Սվետլանա Կուզնեցովային։
2013 թվականի Ֆրանսիայի բաց առաջնությունում նա դասակարգված էր 13-րդ համարի տակ։ Առաջին շրջանում նա հաղթանակ է տանում Օլգա Գովորցովայի նկատմամբ, երկրորդում՝ Մարիանա Դուկեի, սակայն երրորդում պարտվում է Ֆրանչեսկա Սկիավոնեին։
Ուիմբլդոնի մրցաշարում Բարտոլին «դասակարգված էր» 15-րդ համարի տակ։ Նա առաջին շրջանում հաղթում է Էլինա Սվիտոլինային, երկրորդում՝ Կրիստինա Մակհեյլին, երրորդում՝ Կամիլա Ջորջիին և չորրորդում՝ Կարին Կնապին։ Քառորդ եզրափակիչում նա առավելության է հասնում 17-րդ համար Սլոան Սթիվենսի նկատմամբ, որը քառորդ եզրափակիչներում նրա առաջին հաղթանակն էր 2013 թվականի WTA կամ Մեծ Սաղավարտի մրցաշարերից որևէ մեկում։ Կիսաեզրափակչում նա առավելության է հասնում 20-րդ դասակարգված Կիրստեն Ֆլիպկենսի նկատմամբ և հասնում իր երկրորդ եզրափակչին Ուիմբլդոնի մրցաշարում։ Եզրափակչում նա բախվում է 23-րդ դասակարգված Սաբինա Լիսիցկիի հետ, ով եզրափակչի ճանապարհին առավելության էր հասել Սերենա Ուիլյամսի և Ագնեշկա Ռադվասկաի նկատմամբ։ Բարտոլին հաղթանակ է տանում երկու սեթում- 6–1, 6–4 և արժանանում Մեծ Սաղավարտի մրցաշարերում կարիերայում իր առաջին և միակ տիտղոսին ։ Նա մրցաշարի ընթացքում մրցակցուհիներին ոչ մի սեթ չի զիջում։ Բացի այդ, նա դառնում է առաջին կին թենիսիտուհին, ով տիտղոսին արժանանալու համար մասնակցել է ամենաշատ քանակի Մեծ Սաղավարտի մրցաշարերում և ամենամեծն է տարիքով՝ 47 տարեկան (նախկին ռեկորդը պատկանում էր Յանա Նովոտնային՝ 45 տարեկան) ։ Նա նաև մասնակցում էր մրցաշարի խառը զուգախաղում՝ Նիկոլաս Մոնրոյի հետ։ Նրանք առաջին շրջանում պարտվում են Սանտյագո Գոնսալես-Նատալի Գրանդին զույգին։
Բարտոլին պրոֆեսիոնալ թենիսին հրաժեշտ տալու մասին հայտարարում է 2013 թվականի Ցինցինատիի մրցաշարի ընթացքում, պատճառաբանելով ամբողջ կարիերայի ընթացքում ստացած վնասվածքների անընդհատ և անտանելի ցավերը ։ Ուիմբլդոնի մրցաշարում հաղթանակից 40 օր անց նա մամլո-ասուլիսում ասում է. «Ես իմ երազանքը իրականություն դարձրեցի և այն ընդմիշտ կմնա ինձ հետ, սակայն այժմ իմ մարմինը չի կարողանում հաղթահարել ամեն ինչ՝ ես 45 րոպե կամ 1 ժամ խաղից հետո ցավեր ունեմ ամենուր» ։
2013 թվականի դեկտեմբերին Բարտոլին ֆրանսիական մասնավոր RTL ռադիոկայանի կողմից արժանանում է 2013 թվականի «Չեմպիոնների չեմպիոն» մրցանակին, առաջ անցնելով Թեդի Տամգոյից և Թոնի Պարկերից ։
Բարտոլին որպես «Չեմպիոնների չեմպիոն» է ընտրվում նաև ֆրանսիական L'Equipe ամսագրի կողմից (Ֆրանսիական կին անվանակարգ) 2013 թվականի դեկտեմբերին ։
2015 թվականի մարտին նա ակնարկում է, որ դիտարկում է պրոֆեսիոնալ թենիս վերադառնալու հնարավորություն և երկրպագուներին առաջարկում է հայտնել իրենց կարծիքները ։
Բարտոլին ընդդեմ Ազարենկաի
Մարիոն Բարտոլին և Վիկտորիա Ազարենկան 2007 թվականից ի վեր հանդիպել են 12 անգամ և Ազարենկան ունի զգալի առավելություն՝ 9-3 ընդհանուր հաշվով և 1-0 Մեծ Սաղավարտի մրցաշարերում ։
Բարտոլին պարտություն է կրում այդ հակամարտության առաջին վեց հանդիպումներում, այդ թվում 2007 թվականի Ավստրալիայի բաց առաջնության երկրորդ շրջանում, 2009 թվականի Բրիսբենի մրցաշարի եզրափակչում և 2010 թվականի բոլոր չորս հանդիպումներում։ Բարտոլին Ազարենկայի նկատմամբ առաջին հաղթանակը տանում է 2011 թվականին, Իսթբորնի մրցաշարում, 2-6, 0-2 հաշվի ժամանակ վնասվածքի պատճառով Ազարենկաի հրաժարումից հետո ։ 2011 թվականի WTA տուրի ամփոփիչ մրցաշարում Բարտոլին երրորդ փուլում փոխարինում է Մարիա Շարապովային և միակ խաղը անց է կացնում Ազարենկայի դեմ և հաղթանակ է տանում երեք սեթում՝ 5-7, 6-4, 6-4 ։ Խաղը ոչ մի նշանակություն չուներ, քանի որ Բարտոլին ոչ մի հնարավորություն չուներ կիսաեզրափակիչ փուլ անցնելու համար՝ Շարապովան պարտություն էր կրել նախորդ երկու հանդիպումներում և Ազարենկան արդեն որակավորվել էր կիսաեզրափակիչ։
Զույգը երեք անգամ հանդիպել է 2012 թվականին, որոնցում Բարտոլին կրել է երկու պարտություն։ Միակ հաղթանակը տեղի է ունեցել Մայամիի քառորդ եզրափակիչ հանդիպման ժամանակ, որը ընդհատում է Ազարենկայի 26 խաղից բաղկացած անպարտելի շարքը։ Բարտոլին հաղթանակ է տանում 6-3, 6-3 հաշվով և դա նրա երրորդ հաղթանակն էր աշխարհի առաջին ռակետների նկատմամբ ։ Նրանց վերջին հանդիպումը կայանում է Պեկինի մրցաշարի կիսաեզրափակչում, որն ավարտվում է Ազարենկայի հաղթանակով՝ 4-6, 2-6 և վերջնական արդյունքում Ազարենկան դառնում է մրցաշարի հաղթող ։
Բարտոլին ընդդեմ Յանկովիչի
Բարտոլին և Ելենա Յանկովիչը 2005 թվականից ի վեր հանդիպել են 9 անգամ և Բարտոլին առավելություն ունի 5-4 հաշվով՝ Մեծ Սաղավարտի մրցաշարերում 2-2 հաշվի դեպքում։
Բարտոլին իր առաջին հաղթանակը տարել է 2005 թվականին Օքլենդում՝ 3-6, 7-6 (6), 6-1։ Այնուհետև Յանկովիչը հաղթանակ է տանում հաջորդ երեք հանդիպումներում, որոնց մեջ են ներառվում նաև 2006 և 2007 թվականներին Ֆրանսիայի բաց առաջնությունում տարած հաղթանակները։ Հետագա չորս տարիների ընթացքում Բարտոլին միայն հաղթանակներ է տոնում, այդ թվում 3-6, 7-5, 6-3 հաշվով հաղթանակը 2007 թվականի Ուիմբլդոնի մրցաշարում, որտեղ նա հասնում է եզրափակիչ և 6-1, 6-4 հաշվով հաղթանակը 2009 թվականի Ավստրալիայի բաց առաջնությունում, երբ Յանկովիչը համարվում էր աշխարհի № 1 ռակետ։
Նրանց վերջին հանդիպումը կայանում է 2009 թվականի Տոկիոյի մրցաշարում, որտեղ Յանկովիչը հեշտ հաղթանակ է տանում՝ 6-4, 6-3։
Աղբյուրներ
Կատեգորիա:Ֆրանսիացի թենիսիստներ Կատեգորիա:Ավստրալիայի թենիսի բաց առաջնություն Կատեգորիա:Ֆրանսիայի թենիսի բաց առաջնություն Կատեգորիա:Ուիմբլդոնի մրցաշար Կատեգորիա:ԱՄՆ-ի թենիսի բաց առաջնություն
Արձանագրագիտություն
Արձանագրագիտություն, օժանդակ պատմական դիսցիպլին, որի նպատակն է հավաքել և ուսումնասիրել ժայռերի, ճարտարապետական հուշարձանների, մետաղե և կավե իրերի վրա եղած արձանագրությունները։ Հին ու միջնադարյան ժողովուրդների գրերով և լեզվով պահպանված արձանագրությունները առատ նյութ են տալիս անցյալի քաղաքական, սոցիալ–տնտեսական և գաղափարական կյանքի վերաբերյալ։ Արձանագրագիտությունը սկիզբ է առել Վերածնության դարաշրջանում։ Հիմնադիրն է իտալացի Կիրիակո Անկոնացին (1391-1452 թվականներին)։ Արձանագրագիտություն իսկական զարգացում է ապրել 19-րդ դարի կեսին, երբ հավաքված նյութերի մեծ ծավալը, բազմալեզու և բազմագիր բնույթն այն ճյուղավորեց ըստ մի քանի մասնավոր բնագավառների՝ գրերի սիստեմների և լեզուների։ Արձանագրագիտությունը հիմնականում զբաղվում է. Առաջին խնդրի լուծմանը մեծապես նպաստեցին երկլեզվյան և եռալեզվյան արձանագրությունների հայտնաբերումը, ինչպես՝ Դարեհ I-ի Բեհիսթունի արձանագրությունը և Ռոզեթյան քարի արձանագրությունը։ Սրանցում եղած լեզուներից մեկի ծանոթ լինելը և նրանում հատուկ անունների առկայությունը բանալի տվեցին անհայտ լեզվի վերծանման համար։ Երկրորդ խնդիրը լուծվում է մեռած լեզվի հիման վրա առաջացած կենդանի լեզվի աստիճանական զարգացման ուսումնասիրությամբ։ Եգիպտական հիերոգլիֆ (վերծանել է ֆրանս․ լեզվաբան Ֆրանսուա Շամպոլիոնը), սեպագիր, սեմական, հնդկական և այլ արձանագրությունները սկսեցին հրատարակվել 19-րդ դարերում, իսկ հունարենը և լատիներենը ավելի վաղ՝ 17-րդ դարում։ Հայաստանում ուսումնասիրվում են հին (ուրարտերեն, հունարեն, լատիներեն ևն) և միջնադարյան արձանագրությունները։ Հայ արձանագրագիտություն սկզբնավորվում է 19-րդ դարում։ Հայաստանում արձանագրությունների հավաքման և ուսումնասիրման գործին առաջին անգամ ձեռնամուխ է եղել Ներսես Աշտարակեցին։ Մինչև 19-րդ դարի կեսը լույս են տեսել Մ․ Բժշկյանի, Հ․ Շահխաթունյանցի, Ս․ Ջալալյանցի արձանագրագիտական աշխատությունները, որոնց հետագայում հետևեցին ավելի ընդարձակ ուսումնասիրություններ։
Կատեգորիա:Արձաններ
Աստղոնք
Աստղոնք, լեռնագագաթ Գեղարքունիքի մարզում, Վարդենիսի լեռների կենտրոնական մասում, Աստղաձոր գետի վերնագավառում։ Բարձրությունը 3470 մ է ։
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Հայաստանի լեռնագագաթներ Կատեգորիա:Գեղարքունիքի մարզի լեռնագրություն
Ռուստիչելո դա Պիզա
Ռուստիչելո դա Պիզա, հայտնի է նաև որպես Ռուստիչիանո, իտալացի գրող, որ առավելապես հայտնի է իր ասպետական վեպերով, որոնցից մեկն էլ Արթուր արքայի մասին է (Roman de Roi Artus)՝ որևէ իտալացի հեղինակի կողմից Արթուր արքայի մասին երբևէ գրված առաջին վեպը։ Նա հատկապես հայտնի դարձավ այն բանից հետո, երբ գրի առավ Մարկո Պոլոյի ճանապարհորդությունների մասին պատմող երկը, երբ երկուսն էլ գտնվում էին Ջենովայի բանտում։
Արտաքին հղումներ
Կատեգորիա:Ֆրանսալեզու գրողներ Կատեգորիա:Իտալացի գրողներ
Լուշանո
Լուշանո (Lusciano), քաղաք Իտալիայի Կամպանիա մարզի Կազերտա գավառում։
Բնակչությունը կազմում է 13 494 մարդ։ Բնակչության խտություն կազմում է 3281 մարդ/կմ²։ Զբաղեցնում է 4 կմ² մակերես տարածք։ Փոստային ինդեքս՝ 81030, հեռախոսային կոդ՝ 081։
Կատեգորիա:Իտալիայի բնակավայրեր
Պինո Տորինեզե
Պինո Տորինեզե  (Pino Torinese), կոմունա Իտալիայի Պիեմոնտ մարզի Թուրին գավառում։
Բնակչությունը՝ 8.595 մարդ (2008)։ Բնակչության խտությունը՝ 405 մարդ/կմ²։ Տարածքը՝ 21 կմ²։ Փոստային ինդեքսը՝ 10025։ Հեռախոսային կոդը՝ 011։ Բնակավայրի հովանավոր սուրբն է հանդիսանում Sant’Andrea Corsini-ն։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի քաղաքներ
Պիշինա
Պիշինա (Piscina), կոմունա Իտալիայի Պիեմոնտ մարզի Թուրին գավառում։
Բնակավայրի հովանավոր սուրբն է հանդիսանում San Grato-ն։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի քաղաքներ
Տատյանա Կապտերևա
Տատյանա Պավլովնա Կապտերևա (Татьяна Павловна Каптерева, ), ռուս և խորհրդային արվեստագետ, Պիրենեյան թերակղզու երկրների, հատկապես` Իսպանիայի, ինչպես նաև` Հյուսիսային Աֆրիկայի երկրների արվեստի պատմության մասնագետ։
Ռուսաստանի գեղարվեստի ակադեմիայի լիիրավ անդամ է, արվեստագիտության դոկտոր և պրոֆեսոր, ՌԽՖՍՀ արվեստի վաստակավոր գործիչ ։
Կենսագրություն
Նիկոլայ Կապտերևի թոռնուհին է (1847-1917)։
Քսան տանի շարունակ նա ղեկավարել է արվեստի և պատմության Գիտահետազոտական ինստիտուտի տեսության և կերպարվեստի պատմության արտասահմանյան արվեստ պատմության բաժինը։
1999 թվականին նրան շնորհվել է Բարեկամության շքանշան ։
Թաղված է Նովոդևիչյան գերեզմանատանը։
Վահագն Ստամբոլցյան
Վահագն Պարույրի Ստամբոլցյան, երգեհոնահար, մանկավարժ։ Հայաստանի ժողովրդական արտիստ (2006)։
Բժիշկներ Ռաֆայել և Ելենա Ստամբոլցյանների եղբայրը։
Կենսագրություն
Մինչև ուսանողական տարիները կրել է Վլադիմիր անունը։ Հայրը տնտեսագետ, ստալինյան բռնատիրության զոհ Պարույր Ստամբոլցյանն է, մայրը՝ ռուսերենի ուսուցչուհի Սրբուհի Ազատյանը։ 1937 թ. հայրը բանտարկվել է և 1941 թվականին գնդակահարվել Ռուսաստանի բանտերից մեկում։ Հոր բանտարկությունից հետո Վահագն Ստամբոլցյանը կրել է Ազատյան ազգանունը. հայրական ազգանունը վերականգնել, իսկ Վլադիմիր անունը փոխարինել է Վահագնով ուսանողության տարիներին Լենինգրադում։ Ավարտել է Երևանի Չայկովսկու անվան դպրոցը, ապա մեկ տարի սովորել Երևանի Կոմիտասի անվան պետական կոնսերվատորիայի դաշնամուրի բաժնում՝ Առնո Բաբաջանյանի դասարանում։ Այնուհետև ընդունվել և 1962 թ. ավարտել է Լենինգրադի Ռիմսկի-Կորսակովի անվան կոնսերվատորիայի երգեհոնի դասարանը (Յու. Բրյուշկովի դաշնամուրի և Ի. Բրաուդոյի երգեհոնի դասարանները)։ Եղել է Հայֆիլհարմոնիայի մենակատար։ 1963 թվականից մանկավարժական գործունեություն է ծավալել Երևանի Ռոմանոս Մելիքյանի անվան երաժշտական ուսումնարանում։ 1966 թվականից դասավանդել է Երևանի Կոմիտասի անվան պետական կոնսերվատորիայում, բացել երգեհոնի դասարան (1970-1985 թթ., միաժամանակ՝ ՀՊՄՀ-ում), պրոֆեսոր՝ 1990 թվականից, երգեհոնի ամբիոնի վարիչ՝ 1997 թվականից։
Ստամբոլցյանը մեծապես նպաստել է Հայաստանում երգեհոնային արվեստի տարածմանը։ Նվագացանկն ընդգրկում է մինչդասական շրջանի, Յոհան Սեբաստիան Բախի, Հենդելի, նաև Քրիստափոր Քուշնարյանի, Հարո Ստեփանյանի, Տիգրան Մանսուրյանի և այլոց երկերից։ Ստամբոլցյանն առաջին անգամ երգեհոնով հնչեցրել է Ներսես Շնորհալու, Խաչատուր Տարոնացու, Գրիգոր Մագիստրոս Պահլավունու շարականները (Կոմիտասի ու Եկմալյանի մշակմամբ և սեփական փոխադրությամբ)։ Կատարումն աչքի է ընկնում գունեղ հնչողությամբ, ոճական ճշգրիտ մեկնաբանումով։ Համերգներով հանդես է եկել նաև արտասահմանում։
Առաջին անգամ 1965 թվականի ապրիլի 24-25-ին Խորհրդային Հայաստանում Վահագն Ստամբոլցյանը Լուսինե Զաքարյանի մասնակցությամբ հոգևոր երաժշտության համերգային ծրագրով նշել է Մեծ եղեռնի տարելիցը։ Վահագն Ստամբոլցյանի շնորհիվ հայ հոգևոր երգը տեղ է գտել բազմաթիվ եվրոպական երգեհոնահարների ծրագրային կատարումների ցանկում։
Համերգներով հանդես է եկել Հայաստանում, Հոլանդիայում, Ֆրանսիայում, Լիբանանում, Խորհրդային Միության համարյա բոլոր քաղաքներում, ուր կային երգեհոնային համերգային դահլիճներ, մասնավորապես Մոսկվայում, Պետերբուրգում, Կիևում, Ռիգայում, Վիլնյուսում և այլուր ։
Արտաքին հղումներ
Կատեգորիա:Հայ երգեհոնահարներ Կատեգորիա:Հայ մանկավարժներ
Սան Պիետրո Ինֆինե
Սան Պիետրո Ինֆինե (San Pietro Infine), քաղաք Իտալիայի Կամպանիա մարզի Կազերտա գավառում։
Բնակչությունը կազմում է 1025 մարդ (2007)։ Բնակչության խտություն կազմում է 73 մարդ/կմ²։ Զբաղեցնում է 14 կմ² մակերես տարածք։ Փոստային ինդեքս՝ 81050, հեռախոսային կոդ՝ 0823։
Ժողովրդագրություն
Բնակչություն
Արտաքին հղումներ
Կատեգորիա:Իտալիայի բնակավայրեր
Պեն
Պեն (Payns), համայնք Ֆրանսիայի Գրանդ Էստ մարզի Օբ գավառում ։
Բնակչությունը 2008 թվականի դրությամբ կազմում է 1170 մարդ, բնակչության խտությունը` 68.95 մարդ/կմ²։ Բնակավայրը զբաղեցնում է 16.97 կմ² տարածք։
Աշխարհագրություն
Գտնվում է Փարիզ քաղաքից 135 կմ հարավ-արևելք, Շալոն ան Շամպայն քաղաքից` 70 կմ հարավ-արևմուտք, Տրուա քաղաքից` 12 կմ հյուսիս-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 810 աշխատունակ (15-64 տարեկան) բնակիչ, որոնցից ակտիվ էին 637-ը, իսկ ոչ ակտիվները` 173։ Ակտիվության ցուցանիշը կազմում է 78,6 %։ 637 աշխատունակ մարդկանցից աշխատել է 590 անձ (320 տղամարդ և 270 կին)։ Գործազուրկ են եղել 47 անձ (14 տղամարդ և 33 կին)։ 173 անաշխատունակներից 42-ը եղել են աշակերտներ կամ ուսանողներ, 78-ը` թոշակառուներ, իսկ 53-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Վան Եղյան
Վան Եղյան, հայ նկարիչ, քանդակագործ, բանաստեղծ։
Կենսագրություն
1961-1965 թվականներին սովորել է Երևանի Փանոս Թերլեմեզյանի անվան գեղարվեստի ուսումնարանում։ 1990 թվականից եղել է ԽՍՀՄ, այնուհետև Հայաստանի նկարիչների միության անդամ։
1971-1975 թվականներին պարբերաբար մեկնել է արտագնա աշխատանքի՝ նկարչական պատվերներ իրականացրել Ռուսաստանի Դաշնության և ԽՍՀՄ այլ հանրապետությունների տարբեր քաղաքներում ու երկրամասերում (Մոսկվա, Լենինգրադ, Սիբիր, Ուզբեկստան, Ղազախստան և այլն)։
1993 թվականից տեղափոխվել է Ռուսաստան սոցիալ-տնտեսական պատճառներով և փողոցային դիմանկարչությամբ վաստակել իր ընտանիքի ապրուստը, Սև ծովի ափամերձ քաղաքներում (Սոչի, Ադլեր, Դագոմիս)։
Ընտանիք
1968 թվականին ամուսնացել է Վերա Դեմիրճյանի հետ։ Համատեղ ունեցել են վեց երեխա՝ (Իդա՝ 1969 թվական, Սարինե՝ 1970 թվական, Նարեկ՝ 1971 թվական, Սարիկ՝ 1976 թվական, Թենի՝ 1977 թվական, Նաղաշ՝ 1983 թվական)։
Ծանոթագրություններ
Կատեգորիա:Հայ նկարիչներ Կատեգորիա:Հայ քանդակագործներ Կատեգորիա:Հայաստանի նկարիչների միության անդամներ Կատեգորիա:Երևանի գեղարվեստի պետական ակադեմիայի շրջանավարտներ Կատեգորիա:Հայ բանաստեղծներ
Զատիկի ամսաթվի որոշման Գաուսի ալգորիթմ
Զատիկի ամսաթվի որոշման Գաուսի ալգորիթմ, մաթեմատիկական ալգորիթմ` նախատեսված ցանկացած տարում Զատիկի տոնման ամսաթվի որոշման համար։ Առաջին անգամ առաջարկվել է գերմանացի մաթեմատիկոս Կառլ Գաուսի կողմից 1800 թվականին ։ Գաուսը բանաձևերը ներկայացրեց առանց արտածման։ 1870 թվականին ալգորիթմի յուրաքանչյուր քայլին բացատրություն տվեց Բազելի համալսարանի պրոֆեսոր Գ․Կինկելին։
Ալգորիթմ Զատիկի ամսաթվի որոշման համար
Ուղղափառ զատիկի ամսաթվի հին ձևով որոշման համար անհրաժեշտ է․ Կաթոլիկ զատկի առավել բարդ ալգորիթմը ներկայացվում է ստորև․
Օրինակը 1777 թվի վրա (Կառլ Գաուսի ծննդյան թիվ)․
Արտաքին հղումներ
Կատեգորիա:Զատիկ Կատեգորիա:Կառլ Գաուս
Հանրապետություն կուսակցություն
Հանրապետություն կուսակցություն, գործող քաղաքական կուսակցություն Հայաստանում։ Կուսակցությունը հիմնադրել են ՀՀԿ-ի և ԵԿՄ-ի նախկին անդամ Արամ Սարգսյանը, Ալբերտ Բազեյանը, Վաղարշակ Հարությունյանը և Արա Կետիկյանը 2001 թվականի ապրիլին։ Կուսակցության նախագահը Արամ Սարգսյանն է ։
2003 - 2007
Հայաստանի 2003 թվականի խորհրդարանական ընտրություններին կուսակցությունը ստացել է 131 տեղերից 1֊ը։ Հայաստանի 2007 թվականի խորհրդարանական ընտրություններին կուսակցությունը չի հաղթահարել անցողիկ շեմը՝ 1,65%։
2018
Հանրապետություն կուսակցությունը Հայաստանի 2018 թվականի խորհրդարանական ընտրություններին մասնակցել է «Մենք» դաշինքով ։
Ծանոթագրություններ
Կատեգորիա:2001 հիմնադրումներ Հայաստանում Կատեգորիա:Հայաստանի կուսակցություններ
Հաշվապահ
Հաշվապահ, հաշվապահական հաշվառման մասնագետ, հաշվապահության համակարգի աշխատակից՝ ըստ գործող օրենսդրության։ «Հաշվապահ» տերմինն ի հայտ է եկել միջնադարի վերջում։ Առաջին «հաշվապահը» եղել է Քրիստոֆեր Շտեհերը, որին 1498 թվականին նշանակել է Սրբազան Հռոմեական կայսրության կայսր Մաքսիմիլիան I-ը ։
Պատմություն
Պատմաբանները միանշանակ ապացույցներ չունեն այն մասին, թե երբ է հայտնվել հաշվապահությունը, երբ են մարդիկ սկսել մասնագիտորեն զբաղվել գործունեության այս ոլորտով։ Ըստ միջնադարյան վարկածի՝ հաշվապահությունը Հյուսիսային Իտալիայում հայտնվել է 13-րդ դարի վերջի, 14-րդ դարի սկզբի ժամանակահատվածում։ Մյուսները կարծում են, որ հաշվապահությունը ի հայտ է եկել դեռևս Հին Հռոմի ժամանակ։ Հյուսիսային Իտալիայի առևտրաբանկային ընկերություններում իրականացվել է մուտքի կրկնակի գրանցում։ Ենթադրվում է, որ առաջին հաշվապահները եղել են միջնադարյան առևտրականները, որոնք «պատահաբար» հայտնաբերել են հաշվապահություն։ Ջենովայի առևտրականներն առաջինն էին, որ կատարել են կրկնակի գրանցում։ Մեկ այլ վարկած կա, ըստ որ հաշվապահությունը առաջ է եկել Ջենովայում, Վենետիկում, Ֆլորենցիայում 1250 թվականից 1350 թվականների միջակայքում ։
Պրոֆեսիոնալ հաշվապահ
Պրոֆեսիոնալ հաշվապահ. այն Հաշվապահների միջազգային ասոցիացիայի պաշտոնական տերմինն է։ Միջազգային կազմակերպության կողմից ընդունված ստանդարտների համաձայն` «պրոֆեսիոնալ հաշվապահներին» են վերաբերում հետևյալ մասնագիտությունները՝ գլխավոր հաշվապահ, աուդիտոր, ֆինանսական տնօրեն և հարկային խորհրդատու։
Հաշվետարություն
Հաշվապահական հաշվառման ավտոմատացման բացակայության ժամանակ ձեռնարկություններում հաշվետարների մեջ զգալի շերտ կար. աշխատակիցներ, որոնք համատեղում էին մեկ կամ խստորեն սահմանափակված մի քանի հաշիվների վերաբերյալ տվյալներ, և բնութագրական էր այն, որ նրանցից յուրաքանչյուրի կողմից առանձին կրկնակի գրանցման մեխանիզմ չէր գործում, հաշիվների համապատասխանություն չէր իրականացվում, ինչը հաճախ գլխավոր հաշվապահի կամ նրա տեղակալի կողմից հետագա հաշվեկշռում հանգեցնում էր սխալների ։
Ինկեր
Տաուանտինսույուի հաշվետարները՝ կիպուկամայոկները (khipu kamayuq՝ «կիպու գրով աշխատող գործավար» կամ «նա, ում հանձնարարված է կիպու), ստեղծել ու վերծանել են հանգույցներ կիպուի մեջ։ Կիպուն առաջին անգամ օգտագործվել է մարդկության պատմության մեջ` հաշվապահական հաշվառման այնպիսի մեթոդ կիրառելու համար, ինչպիսին է կրկնակի գրանցումը ։
Ծանոթագրություններ
Կատեգորիա:Հաշվապահություն Կատեգորիա:Հաշվապահական հաշվեկշիռ
Տուրբուլենտ հոսանք
Տուրբուլենտ հոսանք (< լատ․ turbulentus – բուռն, անկանոն), հեղուկների կամ գազերի շարժման ձև, որի ժամանակ դրանց մասնիկները կատարում են բարդ հետագծերով չկարգավորված չկայունացած շարժումներ։ Տուրբուլենտ հոսանքի դեպքում հեղուկի կամ գազի հիդրոդինամիկական և թերմոդինամիկական բնութագրերը (արագություն, ճնշում, ջերմաստիճան, խտություն) քաոսային, անկանոն փոփոխություններ են կրում ըստ կետի կոորդինատների ու ժամանակի։ Տուրբուլենտ հոսանքը էապես տարբերվում է լամինար հոսանքից թե՝ ներքին բարդ կառուցվածքով, թե՝ շարժման պարամետրերի միջինացված արժեքների՝ ըստ հոսանքի հատվածքի բաշխումով։ Միջավայրի շերտերի խառնման մեծ ինտենսիվության շնորհիվ Տուրբուլենտ հոսանքներն օժտված են շարժման քանակ, ջերմություն, չլուծված խառնուրդների զանգված փոխանցելու, տվյալ միջավայրում քիմիական ռեակցիաների (մասնավորապես այրման) տարածումն արագացնելու, միջավայրում կախված մասնիկները տեղափոխելու, ձայնային և էլեկտրամագնիսական ալիքները ցրելու, դրանց ամպլիտուդներն ու փուլերը փոփոխելու մեծ ունակությամբ։ Հոսանքը դառնում է տուրբուլենտ այն դեպքում, երբ խախտվում է շարժման լամինար ռեժիմի կայունությունը, և Ռեյնոլդսի թիվը գերազանցում է իր կրիտի կական արժեքը տվյալ շարժման համար։ Հեղուկների և գազերի հոսանքները բնության մեջ տեխնիկական հարմարանքներում (հեղուկների շարժումը խողովակներում, ջրանցքներում, հեղուկում կամ գազում շարժվող պինդ մարմնի շուրջն առաջացող սահմանային շերտերում, աերոդինամիկական սարքերում և այլուր) մեծ մասամբ Տուրբուլենտ հոսանքներ են։
Շաոլին
Պատմություն
Այս վայրում դեռևս 5-րդ դարի սկզբին ստեղծվել է դաոսական վանք, որտեղ բնակվում էր Կոու Ցյանչժին, սակայն ավելի ուշ դաոսականության հալածանքներից հետո վանքը զբաղեցրել են բուդդայականները։ Հիմնադրվել է 495 թվականին Սյաո Վեն-դի կայսրի աջակցությամբ (Հյուսիսային Վեյ դինաստիա) Բհադրա անունով հնդկական բուդդայական վանականի կողմից (Բատո 跋陀 Bátuó, Buddhabhadra)։ 530-ական թվականներին վանքում կանգ է առել չան-բուդդայականության առաջին պատրիարք Բոդհիդհարման (Պուտիդամո, Դամո)։ Հնդկական վանական Բոդհիդհարման Շաոլինի վանականներին մեթոդ է փոխանցել, որն արմատապես փոխել է բուդդայականության պրակտիկայի ամբողջ ընթացքը։
1994 թվականին 34-րդ ժառանգի շաոլինյան վանական Շի Յանմինի կողմից ԱՄՆ-ում հիմնադրվել է շաոլինյան տաճար ։ Այդ տաճարում մարդկանց լայն շրջանակին դասավանդվում է չան-բուդդայականության փիլիսոփայություն մարտարվեստների կամ մեդիտացիայի միջոցով, ինչպիսիք են կունգ-ֆուն, տայդիցյուանը և ցիգունը։ Սաների թվում են այնպիսի հայտնի մարդիկ, ինչպիսիք են Ուեսլի Սնայփսը և RZA-ն ։
2006 թվականին շաոլինյան մարտիկ-վանական Շի Յանբինի կողմից Ռուսաստանում հիմնադրվել է Շաոլինի ցիգունի և կունգ-ֆուի դպրոցը։ Այդ դպրոցում մարդկանց սովորեցնում են մարտարվեստներ և մեդիտացիայի արվեստ՝ կունգ-ֆու, տայդիցյուան և ցիգուն։
Առասպելական «Հարավային Շաոլին»
Ըստ առասպելի, «Հարավային Շաոլին»-ը գտնվում էր Ֆուցզյան նահանգում։ 1930-1940-ական թվականներին ուշուի պատմության չինացի հետազոտող Տան Խաոն դաշտային հետազոտություններ է իրականացրել և պարզել, որ «Հարավային Շաոլին» վանքը գոյություն չի ունեցել և այն, որ վանքը հորինվել է միջնադարյան «ասպետական» «Վան նյան Ցին» վեպում։
Գրականության մեջ
Հենրի Լայոն Օլդիի «Մեսիան մաքրում է սկավառակը» (Վեպը Շաոլինի վանքի (Չինաստան) և Ռուսաստանի Ֆեդերացիայի ուշուի պատվո շքանշան է ստացել)։
Ծանոթագրություններ
Կատեգորիա:Չինաստանի վանքեր
Օզարկ (հեռուստասերիալ)
«Օզարկ» (Ozark), ամերիկյան քրեական դրամա հեռուստասերիալ, որը ստեղծվել է Բիլ Դյուբյուքի և Media Rights Capital ընկերության կողմից ։ Սերիալում գլխավոր դերը մարմնավորել է Ջեյսոն Բեյթմանը, որը նաև հանդես է եկել գործադիր պրոդյուսերի և ռեժիսորի դերում ։ Առաջին եթերաշրջանը թողարկվել է Նեթֆլիքս սթրիմինգային հարթակում 2017 թվականի հուլիսի 21-ին ։
2017 թվականի օգոստոսի 15-ին սերիալը երկարացվել է 10 սերիաներից բաղկացած երկրորդ եթերաշրջանով, որն ամբողջությամբ թողարկվել է 2018 թվականի օգոստոսի 31-ին։ 2018 թվականի հոկտեմբերի 10-ին այն երկարաձգվել է երրորդ եթերաշրջանով, որը ներառել է 10 սերիա ։ Եթերաշրջանը թողարկվել է 2020 թվականի մարտի 27-ին ։ 2020 թվականի հունիսին լույս է տեսել չորրորդ և վերջին եթերաշրջանը, որը բաղկացած է եղել 14 սերիաներից ։
Սյուժե
Ֆինանսական խորհրդատու Մարտի Բըրդը (Ջեյսոն Բեյթման) կնոջ՝ Վենդիի (Լորա Լինի) և երեխաների՝ Շառլոտի (Սոֆիա Հյուբլից) և Ջոնայի (Սքայլար Գերտներ) հետ, Չիկագոյի արվարձանից տեղափոխվում են ամառային հանգստի կենտրոն՝ Միսսուրի նահանգի Օզարկ լճի մոտ գտնվող քաղաք։ Տեղափոխության պատճառն այն է, որ Մարտին լվացել է մեքսիկական նարկոբարոնի փողերը, սակայն պարզվում է, որ նա մաֆիայի պետին խոշոր գումար է պարտք ։
Քննադատություն
«Օզարկ» սերիալն ընդհանուր առմամբ դրական արձագանքներ է ստացել քննադատների կողմից՝ Բեյթմանի ոչ կատակերգական խաղի համար ։
Արտաքին հղումներ
Կատեգորիա:Նեթֆլիքսի բնօրինակ ծրագրեր Կատեգորիա:Ամերիկյան դրամա հեռուստասերիալներ Կատեգորիա:Անգլերեն հեռուստասերիալներ Կատեգորիա:2010-ականների ամերիկյան քրեական դրամա հեռուստասերիալներ Կատեգորիա:Ամերիկյան քրեական հեռուստասերիալներ
Իտուպորանգայի գավառ
Իտուպորանգայի  (Microrregião de Ituporanga), գավառ Բրազիլիայում, մտնում է Սան Պաուլու նահանգի մեջ։ Մտնում է Կամպինաս մարզի մեջ։ Բնակչությունը կազմում է 51 072 մարդ 2005 թվականի տվյալով։ Զբաղեցված տարածքը 1530,185 կմ²։ Բնակչության խտությունը 33,4  մարդ/կմ²։
Գավառի կազմ
Գավառի կազմի մեջ են մտնում հետևյալ համայնքները.
Կատեգորիա:Բրազիլիայի գավառներ Կատեգորիա:Սանտա Կատարինա նահանգի գավառներ
Հետքեր ասֆալտի վրա
«Հետքեր ասֆալտի վրա» («Следы на асфальте»), նկարված մուլտիպլիկացիոն ֆիլմ՝ ստեղծված 1964 թվականին Վյաչեսլավ Կոտյոնոչկինի կողմից և Վլադիմիր Դանիլովի կողմից։
Սյուժե
Փոքրիկ շնիկն ու փորձառու շունը գնում են կորած տղային (շնիկի տիրոջը) գտնելու։ Ասֆալտի վրայի հետքերից նրանք հասկանում են, որ տղան հեծանիվ վարելիս չի պահպանել ճանապարհային երթևեկության կանոնները, ինչի արդյունքում վթարի է ենթարկվել ու հայտնվել հիվանդանոցում։
Վերաթողարկում
Մուլտֆիլմը բազմիցս թողարկվել է DVD-ով մուլտֆիլմերի հավաքածուներում.
Գրականություն
Բովանդակություն՝
Արտաքին հղումներ
Կատեգորիա:Խորհրդային մուլտֆիլմեր Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:1964 մուլտֆիլմեր Կատեգորիա:Վյաչեսլավ Կոտյոնոչկինի մուլտֆիլմեր
Շիմոն Հանտայի
Շիմոն Հանտայի (հունգարերեն՝ Simon Hantaï, ), հունգարա-ֆրանսիական նկարիչ, աբստրակցիոնիզմի ներկայացուցիչ ։ Հիմնականում աշխատել է պատկերաշարեր ստեղծելու տեխնիկայով։ Բարձր են գնահատվում նաև մանկական գրքերի նրա նկարազարդումները ։
Կենսագրություն
Ծնվել է Հունգարիայում՝ Պեշտի գավառի Բիա քաղաքում, դանուբյան շվաբական ընտանիքում, որն իր տոհմական Handl ազգանունը փոքր-ինչ ձևափոխելով՝ դարձրել էր Hantai: Դպրոցն ավարտելուց հետո ուսանել է Բուդապեշտի գեղարվեստի ակադեմիայում, Վիլմոշ Աբա Նովակի և Բելա Կոնտույի ղեկավարությամբ։ 1948 թվականին Հունգարիայի կառավարության շնորհած կրթաթոշակով մեկնել է Իտալիա՝ ուսումը շարունակելու Հռոմի ակադեմիայում։ Սովորելու ընթացքում ոտքով ճամփորդել է Հռոմի մերձակայում, ստեղծագործել։ Որոշ ժամանակ անց մեկնել է Փարիզ, որտեղ մտերիմ հարաբերություններ է հաստատել Անդրե Բրետոնի հետ, որն էլ իր ներածական խոսքով բացել է նրա նկարչական աշխատանքների առաջին անհատական ցուցահանդեսը։ Այդտեղ ներկայացված վաղ շրջանի գործերում մեծ թիվ էին կազմում բնանկարները։
1960-ական թվականներին Շիմոն Հանտային հնարել, մշակել ու զարգացրել է իր ստեղծագործական յուրօրինակ տեխնիկան, որը՝ pliage անվանումն է ստացել։ Կտավների ծալքավորման կիրառման և պատկերաշարերի ստեղծման վրա հիմնված այդ տեխնիկան լայն ճանաչում ու համբավ է բերել նկարչին։
Շիմոն Հանտային ներկայացրել է Ֆրանսիան Վենետիկի 1982 թվականի բիենալեում ։ Նրա աշխատանքների անհատական բազմաթիվ ցուցահանդեսներ են կազմակերպվել աշխարհի հեղինակավոր մի ամբողջ շարք պատկերասրահներում ու թանգարաններում։ Հանտայիի գործերի ներկայանալի հավաքածուներ են ձեռք բերել Փարիզի Ժորժ Պոմպիդուի անվան արվեստի կենտրոնը, Ժամանակակից արվեստի ազգային թանգարանը (Musée National d'Art Moderne), Փարիզ քաղաքի ժամանակակից արվեստի թանգարանը (Musée d'Art Moderne de la Ville de Paris)...
Արտաքին հղումներ
Կատեգորիա:Հունգարացի նկարիչներ Կատեգորիա:Հունգարիայի արվեստ
Խոսաբեդ
Խոսաբեդ Սանչես Ռուիս (Jozabed Sánchez Ruiz, առավել հայտնի է որպես Խոսաբեդ Սանչես (Jozabed Sánchez) կամ ուղակի Խոսաբեդ (Jozabed), ), իսպանացի ֆուտբոլիստ, հանդես է գալիս կենտրոնական կիսապաշտպանի դիրքում։ «Ժիրոնա» ակումբի խաղացող։
Վաղ տարիներ
2013 թվականի փետրվարի 1-ին Խոսեբեդը խզել է պայմանագիրն անդալուզական ակումբի հետ և միացել «Պոնֆերրադինային» ։ Ութ օր հետո նա կատարել է նորամուտը իր նոր թիմի կազմում՝ դուրս գալով փոխարինման Սեգունդայի «Վիլյառեալի» դեմ խաղի ավարտից 30 րոպե առաջ ։
2013 թվականի ամռանը Խոսեբեդը վերադարձել է հարազատ մարզ՝ կնքելով պայմանագիր «Խաենի» հետ, և օգոստոսի 18-ին անցկացրել է իր առաջին խաղը նրա կազմում ։
Ռայո Վալեկանո
2014 թվականի հունսի 20-ին «Խաենի»՝ Սեգունդայից դուրս մնալուց հետո Խոսաբեդը տեղափոխվել է «Ռայո Վալեկանո», որը հանդես էր գալիս Պրիմերայում։ Ակումբի հետ կնքվել է պայմանագիր երեք տարով ։ Առաջին խաղը ակումբի կազմում անցկացրել է հոկտեմբերի 4-ին՝ դուրս գալով փոխարինման «Բարսելոնայի» դեմ խաղում, իսկ 2015 թվականի հունվարի 4-ին խփել է իր առաջին գոլն Իսպանիայի բարձր մակարդակում՝ գրավելով «Էսպանյոլի» դարպասը ։
Ֆուլհեմ և Սելտա
2016 թվականի օգոստոսի 12-ին կայացել է ֆուտբոլիստի տրանսֆերը Անլգլիա։ Խոսաբեդը եռամյա պայմանագիր է կնքել Չեմպիոնշիփում հանդես եկող «Ֆուլհեմ» ակումբի հետ, սակայն նրա կազմում իր տեղն ամրապնդել այդպես էլ չի կարողացել և 2017 թվականի հունվարին մինչև մրցաշրջանի ավարտը վարձավճարով տեղափոխվել է իսպանական «Սելտա» ։ Նույն տարվա ամռանը Խոսաբեդը մշտական հիմունքներով տեղափոխվել է «Սելտա»՝ կնքելով նրա հետ քառամյա պայմանագիր ։
Պել է Դեր
Պել է Դեր (Pel-et-Der), համայնք Ֆրանսիայի Գրանդ Էստ մարզի Օբ գավառում ։
Բնակչությունը 2008 թվականի դրությամբ կազմում է 146 մարդ, բնակչության խտությունը` 11.08 մարդ/կմ²։ Բնակավայրը զբաղեցնում է 13.18 կմ² տարածք։
Աշխարհագրություն
Գտնվում է Փարիզ քաղաքից 160 կմ արևելք, Շալոն ան Շամպայն քաղաքից` 65 կմ հարավ, Տրուա քաղաքից` 28 կմ հյուսիս-արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Օղլան Նիժա
Օղլան Նիժա, լեռնագագաթ Զանգեզուրի լեռնաշղթայում, Հայաստանի Գորիս քաղաքց 25 կմ հարավ-արևմուտք, Արաքս և Բարգուշատ գետերի ջրբաժանում ։
Ծանոթագրություններ
Կատեգորիա:Հայկական լեռնաշխարհի լեռնագագաթներ Կատեգորիա:Լեռնագագաթներ այբբենական կարգով
Գորոդյանկա (Լուժայի վտակ)
Գորոդյանկա (Городянка), գետ Ռուսաստանում, հոսում է Կալուգայի մարզում։ Գետաբերանը տեղակայված է Լուժա գետի ձախ ափին 4,2 կմ հեռավորության վրա։ Գետի երկարությունը 24 կմ է, ավազանի տարածքը 85,5 կմ2։ Ակունքը գտնվում է Ակուլովո գյուղի մոտ։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, ջրատնտեսային տեղամասը՝ Պրոտվա, ենթաավազանը՝ Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Թեքսար
Թեքսար, Թաքյադոլդուրան, Թաքյադոնդուրան, Թաքյալդոլդուրան, Թեքասար, Թեքեդոլդուրան, Թեքեդոնդուրան, Շատիվանք, լեռնագագաթ Վայոց ձորի մարզում, Թեքսարի լեռներում, Վերնաշեն գյուղից 5,5 կմ հյուսիս–արևելք։ Բարձրությունը 2898 մ է ։ Հնարավոր է նույնացնել հնում հիշատակվող Սրկղունիք լեռան հետ ։
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Հայաստանի լեռնագագաթներ Կատեգորիա:Վայոց ձորի մարզի լեռներ
Բինգ Քրոսբի
1944 թվականին նկարանահանված «Գնա քո ճանապարհով» երաժշտական դրամայում կատարած իր դերի համար արժանացել է Օսկար մրցանակի։
Աշխարհում այսօրվա դրությամբ վաճառվել է Բինգ Քրոսբի  ավելի քան 1 միլիարդ սկավառակ  ։ Ըստ երևույթին պատմության մեջ ամենամեծ ռեկորդակիրն է համարվում նրա «Սպիտակ Սուրբ Ծնունդ» երգը, որն աշխարհում վաճառվել է ավելի քան 50․000․000 օրինակով։
Վաղ տարիները
1910 թվականին Հարրի Քրոսբին ստացավ «Բինգոն Բինգվիլայից» կեղծանունը, որ այդ ժամանակներում ասոցացվում էր գյուղական տեղեկատվական լրատու The Bingville Bugle-ի հրատարակման հետ։ Ի վերջո, կրճատվելով, այդ կեղծանունը դարձավ նրա իսկական, գործածական անվանումը՝ Բինգ  ։
1917 թվականին Քրոսբին գտավ ժամանակավոր աշխատանք Սպոկանի թատրոնում, որտեղ հանդիպեց ժամանակի լավագույն կատարողներին, այդ թվում նաև Ալ Ջոլսոնին։ 1920 թվականին Քրոսբին ավարտեց դպրոցը և ընդունվեց Գոնզագայի համալսարանը, բայց ուսումը չշարունակեց, որոշելով շարունակել երգչի կարիերան, որն ավելի եկամտաբեր էր։ 1937 թվականին համալսարանը Քրոսբիին ընծայեց արվեստի դոկտորի կոչում ։
Աշխատանքային գործունեություն
Քրոսբիի աշխատանքային գործունեությունը տևել է 1926 թվականից մինչև 1977 թվականը  (մինչ նրա մահ)։ Նա սկսել է  Փոլ Ուայթեմենի սիմֆոնիկ ջազ նվագախմբից, համագործակցել  Լուի Արմսթրոնգի հետ (Արմսթրոնգի հետ միասին գրել է երգերի մի ամբողջ շարք, այդ թվում նաև «Gone Fishin»-ը), նկարահանվել, ֆիլմերում, վարել սեփական հեռուստահաղորդումը։
Քրոսբիին համարվում է հաճելի բարիտոն երգչաձայն ունեցող առաջին սպիտակամորթ կատարողներից։ Նա օժտված էր իրական ռիթմը զգալու ունակությամբ, որը լայն տարածում ունի ջազային արտահայտման մեթոդիկայում (ռիթմիկ առանձնահատկություններ, բլյուզային ձայնաշարք, սքեթ վոկալի տարրեր)։ Այդ մեթոդիկան մշակվում է  նյութի ներկայացման ոչ պարտադիր և փոխվստահելի եղանակով։ Քրոսբիին հաջողվում էր նաև շատ լավ ստանալ ռոմանտիկ և հեգնական ձևեր։
Ներկայումս Քրոսբիին ավելի շատ հիշում են նրա «Սպիտակ Սուրբ Ծնունդ» (White Christmas) ամանորյա երգի շնորհիվ, որը ընդգրկվել է Գինեսի ռեկորդների գրքում)։  Հենց Քրոսբին կարողացավ ձեռք բերել ամերիկյան փոփ երգչի անուն, որը հետագայում մարմնավորեցին Սինատրա Ֆրենկին, Դին Մարտինին, Պերրի Կոմոյին և ուրիշներ։ Քրոսբին շատ ռեկորդներ ունի ձայնագրության ոլորտում։
Բինգը Հոլիվուդյան փառքի քայլուղում ունի երեք աստղ, կինոարտադրության զարգացման համար՝ 1611, երաժշտական արտադրության՝ 6157 և ռադիո արտադրույթան զարգացման համար՝ 6700 ներդրումների համար։
Անձնական կյանք
Բինգ Քրոսբին ամուսնացել է 2 անգամ։ Նրա առաջին կինը եղել է դերասանուհի Դիկսի Լին, որից Բինգն ունեցավ 4 որդի։ Առաջին կնոջ մահից հետո Քրոսբին ամուսնացել է դերասանուհի  Կետրին Գրանտի  հետ, որը դարձավ Քրոսբիի  հաջորդ 2 տղաների՝ Քրոսբի Հարրիի և Նաթանիելի և դստեր՝ Քրոսբի Մերիի մայրը։
Վերջին տարիներին Բինգ Քրոսբին տառապում էր մեջքի ցավից և սրտի հետ կապված խնդիրներից։ Մահացել է 1977 թվականի հոկտեմբերի 14-ին մադրիդյան գոլֆի համար նախատեսված դաշտում, սրտի կաթվածից։ Քրոսբիի վերջին բառերն էին. «Հրաշալի խաղ է, տղանե՛ր»։
Արտաքին հղումներ
Կատեգորիա:Ամերիկացի երաժիշների անվանմամբ կատեգորիաներ Կատեգորիա:Ամերիկացի դերասաններ Կատեգորիա:1903 ծնունդներ Կատեգորիա:Հոկտեմբերի 14 մահեր Կատեգորիա:Օսկար կինոմրցանակ Կատեգորիա:Մայիսի 3 ծնունդներ Կատեգորիա:Ջազմեններ Կատեգորիա:1977 մահեր Կատեգորիա:Սրտի կաթվածից մահացածներ Կատեգորիա:Ամերիկացիներ իռլանդական ծագմամբ Կատեգորիա:Օսկարակիրներ Կատեգորիա:Գինեսի գրքի ռեկորդակիրներ Կատեգորիա:Ամերիկացի երգիչներ Կատեգորիա:Ամերիկացի սցենարիստներ Կատեգորիա:Ամերիկացի կինոդերասաններ Կատեգորիա:20-րդ դարի ամերիկացի երգիչներ Կատեգորիա:Ամերիկացի տղամարդ թատերական դերասաններ Կատեգորիա:«Ոսկե գլոբուս» մրցանակի դափնեկիրներ Կատեգորիա:Ամերիկացի երաժիշտներ Կատեգորիա:Սրտամկանի ինֆարկտից մահացածներ
Air Transat
Ավիաընկերության համաձայնագիրը
Ավիաընկերությունը պայմանագիր է կնքել հետևյալ ավիաընկերությունների հետ  ՝
Չվերթը
2015 թվականի հունվարի 6-ին ավիաընկերությունը բաղկացած էր հետևյալ ինքնաթիռներից ՝։
2009 թվականի ապրիլի 4-ին օդանավի միջին տարիքը կազմել է 17.1 տարի.
Արտաքին հղումներ
Կատեգորիա:Օդային տրանսպորտի միջազգային ասոցիացիայի անդամներ
Էլ Օրո (պրովինցիա)
Էլ Օրո (Provincia de El Oro), ափամերձ պրովինցիա Էկվադորի հարավային մասում։ Այն անվանակոչվել է պատմականորեն կարևոր նշանակություն ունեցող ոսկու արդյունահանման համար։ Այսօր այն աշխարհի խոշորագույն բանան արտահանողներից մեկն է։ Մայրաքաղաքը Մաչալան է։
Պատմություն
Էլ Օրո պրովինցիան պատմականորեն Էկվադորի բանանի արտադրության հիմնական տարածքն է։
Աշխարհագրություն
Հյուսիսից և արևելքից ունի սահման՝ Գուայաս, Ասուայ ու Լոխա պրովինցիաների հետ։ Արևմուտքից և հարավից նրան շրջապատում են Խաղաղ օվկիանոսն ու Պերուի Տումբես շրջանը։
Պրովինցիան բաժանված է 14 կանտոնների և առանձնահատուկ է տեսարժան վայրերի լայն շրջանակով, ինչպիսիք են՝ Ջամբելի կղզիները Տումբես գետում, Սանտա Կլարա կղզին և այլն։
Ժողովրդագրություն
Էթնիկ խմբերի 2010 թվականի Էկվադորի մարդահամարի տվյալները․
Տնտեսություն
Էլ Օրոյի տնտեսությունը հիմնականում հիմնված է բանանի և ծովախեցգետնի արտահանման վրա։ Մյուս գյուղատնտեսական կարևոր նշանակություն ունեցող արտադրանքներն են կակաոն ու սուրճը։
Քաղաքականություն
Միանձնյա կառավարություն է։
Կանտոններ
Պրովինցիան բաժանված է 14 կանտոնների։ Ստորև ներկայացված աղյուսակում առկա է 2001 թվականի բնակչության մարդահամարի տվյալները, նրա տարածքը (քառ. կմ), կանտոնի նստավայրը կամ մայրաքաղաքը ։
Արտաքին հղումներ
Կատեգորիա:Էկվադորի նահանգներ
Կամիլիանո
Կամիլիանո (Camigliano), կոմունա Իտալիայի Կամպանիա մարզի Կազերտա գավառում։
Բնակչությունը կազմում է 1739 մարդ։ Բնակչության խտություն կազմում է 290 մարդ/կմ²։ Զբաղեցնում է 6 կմ² մակերես տարածք։ Փոստային ինդեքս՝ 81050, հեռախոսային կոդ՝ 0823։
Կամիլիանոյի մեկ այլ գյուղ գտնվում է Կապաննորիի մունիցիպալիտետում՝ Լուկկայի մոտ (Տոսկանա)։
Բնակավայրի հովանավորն է սուրբ Սիմեոն Աստվածածինը։ Տոնը նշվում է ամեն տարի փետրվարի 2-ին։
Կատեգորիա:Իտալիայի բնակավայրեր
Ճարպ-սեռական սնուցախանգարում
Ճարպ-սեռական սնուցախանգարում ադիպոզո-գևնիաալդիստրոֆիա, Պեխկրանցի-Բաբինսկու-Ֆրոյլիխի հիվանդություն, դիէնցեֆալ-հիպոֆիզային համակարգի ախտահարում, արտահայտվում է ճարպակալմամբ և սեռական օրգանների թերզարգացմամբ։ Առավելապես հանդիպում է վաղ մանկական տարիքում, երբեմն՝ ավելի ուշ։ Պատճառը դիէնցեֆալ շրջանի հանգույցների ախտահարումն է, որոնք արտադրում են հիպոֆիզի գոնադոտրոպ հորմոնների սեկրեցիան կարգավորող հատուկ գործոններ։ Հիվանդության առաջացմանը նպաստում են նաև ժառանգական նախատրամադրվածությունը, հիպոթալամուսային շրջանի բորբոքային, հազվադեպ՝ ուռուցքային բնույթի փոփոխությունները։ Ախտանշաններն ի հայտ են գալիս վաղ մանկական տարիքում։ Երեխաների մոտ սեռական օրգանները չեն զարգանում, հաճախ ամորձիները մնում են որովայնի խոռոչում (կրիպտօրխիզմ)։ ճարպակալումը լինում է կրծքագեղձերի, կոնքի, ազդրերի շրջանում։ Մաշկը գունատ է, սառը, բարակ, թափանցիկ, մազածածկը՝ նոսր։ Տղաների դեմքը չի մազակալում։ Գլխի մազերը բարակ են, փափուկ, մետաքսանման։ Հիվանդության ելքն առավելապես բարենպաստ է։ Բուժումը․ հորմոնային դեղամիջոցներ, ցածր կալորիականությամբ դիետա, ֆիզիկական բարձր ակտիվության ապահովում, դիէնցեֆալիտների առկայության դեպքում՝ հակաբորբոքային դեղամիջոցներ։
Պերինի լա Ռոզ
Պերինի լա Ռոզ (Périgny-la-Rose), համայնք Ֆրանսիայի Գրանդ Էստ մարզի Օբ գավառում ։
Բնակչությունը 2008 թվականի դրությամբ կազմում է 107 մարդ, բնակչության խտությունը` 15.60 մարդ/կմ²։ Բնակավայրը զբաղեցնում է 6.86 կմ² տարածք։
Աշխարհագրություն
Գտնվում է Փարիզ քաղաքից 100 կմ արևելք, Շալոն ան Շամպայն քաղաքից` 75 կմ հարավ-արևմուտք, Տրուա քաղաքից` 45 կմ հյուսիս-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 74 աշխատունակ (15-64 տարեկան) բնակիչ, որոնցից ակտիվ էին 52-ը, իսկ ոչ ակտիվները` 22։ Ակտիվության ցուցանիշը կազմում է 70,3 %։ 52 աշխատունակ մարդկանցից աշխատել է 49 անձ (26 տղամարդ և 23 կին)։ Գործազուրկ են եղել 3 անձ (2 տղամարդ և 1 կին)։ 22 անաշխատունակներից 6-ը եղել են աշակերտներ կամ ուսանողներ, 10-ը` թոշակառուներ, իսկ 6-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ